കടന്നല് കുത്തേറ്റ് എക്സൈസ് ഡ്രൈവര് മരിച്ചു കോഴിക്കോട്: കടന്നല് കുത്തേറ്റ് എക്സൈസ് ഡ്രൈവര് മരിച്ചു. ജോയിന്റ് എക്സൈസ് കമ്മീഷണര് ഓഫീസിലെ ഡ്രൈവര് പാറക്കണ്ടിയില് സുധീഷ് ആണ് മരിച്ചത്. കോഴിക്കോട് ചാത്തമംഗലം നെച്ചൂളിയില് പറമ്ബിലെ ജോലിക്കിടയില് കടന്നല് കുത്തേല്ക്കുകയായിരുന്നു. മെഡിക്കല് കോളേജ് ആശുപത്രിയില് വച്ച് ഇന്ന് പുലര്ച്ചെയായിരുന്നു മരണം. തീവ്രപരിചരണ വിഭാഗത്തില് ചികിത്സയിലായിരുന്നു. വീട്ടുവളപ്പില് ജോലി ചെയ്തിരുന്ന രാമചന്ദ്രന് എന്നയാള്ക്കും കുത്തേറ്റിരുന്നു. പ്ലാവിന് മുകളിലുണ്ടായിരുന്ന കടന്നല് കൂടിനെ പരുന്ത് ആക്രമിച്ചതോടെ കടന്നലുകള് ഇളകുകയായിരുന്നു. പിന്നാലെ രാമചന്ദ്രനെ രക്ഷിക്കാനെത്തിയ സുധീഷിനെ കടന്നല് കൂട്ടമായി ആക്രമിച്ചു. രാമചന്ദ്രനും ചികിത്സയിലാണ്. Stories you may Like